Η επίδραση της διαφοροποιημένης διδασκαλίας στη μαθησιακή επίδοση των παιδιών νηπιαγωγείου
Creators: name: Μαβίδου, Αναστασία Β.
Publisher: name: Aristotle University of Thessaloniki
Year: 2019
Subjects: Διαφοροποιημένη διδασκαλία
Μαθησιακή επίδοση
Προσχολική εκπαίδευση
Διαθεματική προσέγγιση της γνώσης
Differentiated instruction
Learning achievement
Preschool education
Integrated approach of knowledge

description: Σκοπός της διατριβής ήταν η διερεύνηση της επίδρασης της Διαφοροποιημένης Διδασκαλίας (ΔΔ) στη μαθησιακή επίδοση των παιδιών του νηπιαγωγείου, επιχειρώντας την εφαρμογή της στο πλαίσιο της διαθεματικότητας. Η παραδοχή ότι κάθε παιδί είναι μοναδικό, οδηγεί αναπόφευκτα στη διαπίστωση ποικίλων διαφορών που εντοπίζονται σε πολλαπλά επίπεδα και επηρεάζουν τη μάθησή τους. Η Διαφοροποιημένη Διδασκαλία (ΔΔ) προτείνεται ως μία σύγχρονη προσέγγιση για τη διδασκαλία και τη μάθηση που ανταποκρίνεται στις ανάγκες όλων των παιδιών, με απώτερο σκοπό να οδηγηθεί το καθένα στο μέγιστο επίπεδο ανάπτυξής του και στην ακαδημαϊκή επιτυχία. Η αποτελεσματικότητα της προσέγγισης έχει υποστηριχθεί από αρκετές εμπειρικές μελέτες, αναδεικνύοντας, όμως, το σημαντικό ερευνητικό κενό που υπάρχει, ειδικά σε έρευνες που εστιάζουν σε μικρότερες ηλικίες, αλλά και στην αποτελεσματικότητα της ΔΔ στο πλαίσιο της διαθεματικής προσέγγισης. Οι συμμετέχοντες ήταν 154 παιδιά προσχολικής ηλικίας, από τα οποία τα 80 παιδιά συμμετείχαν σε ΔΔ (πειραματική ομάδα) και τα 74 παιδιά σε διδασκαλία για το μέσο επίπεδο της τάξης (ομάδα ελέγχου). Εφαρμόστηκαν τρεις θεματικές προσεγγίσεις σε διάστημα 5 μηνών, οι οποίες είχαν κοινές μαθησιακές επιδιώξεις και διέφεραν μόνο ως προς την προσέγγιση διδασκαλίας. Για να διασφαλιστεί ότι οι παρεμβάσεις ήταν σύμφωνες με τη διαφοροποιημένη προσέγγιση, υλοποιήθηκε ένα πρόγραμμα Επαγγελματικής Ανάπτυξης με σκοπό την υποστήριξη των νηπιαγωγών. Η μαθησιακή επίδοση των παιδιών μετρήθηκε με τη σύγκριση των αρχικών (προ-έλεγχοι) και των τελικών ιδεών (μετα-έλεγχοι) τους στις έννοιες που περιλάμβαναν οι διδακτικές παρεμβάσεις. Έτσι, η συλλογή των δεδομένων έγινε μέσα από ατομικές δομημένες συνεντεύξεις, όπου όλες οι απαντήσεις ποσοτικοποιήθηκαν για να αναλυθούν με τη χρήση των κατάλληλων στατιστικών τεστ, ενώ οι απαντήσεις από τις ανοιχτές ερωτήσεις αναλύθηκαν περαιτέρω με Ανάλυση Περιεχομένου. Τα αποτελέσματα επιβεβαίωσαν τη θετική σχέση της ΔΔ στην επίτευξη των μαθησιακών επιδιώξεων σε μεγαλύτερο βαθμό από την ομάδα ελέγχου. Επίσης, αναδείχθηκε η τάση της ΔΔ να λειτουργήσει αντισταθμιστικά, εφόσον γεφύρωσε τις αρχικές διαφορές επίδοσης μεταξύ διαφορετικών ομάδων παιδιών. Ακόμη, βρέθηκαν ενδείξεις ότι η ανταπόκριση στα ενδιαφέροντα ήταν ο πιο αποτελεσματικός τρόπος διαφοροποίησης για την επίτευξη των αύξηση της επίδοσης, ενώ λιγότερο θετική σχέση είχε η ανταπόκριση στους τύπους μάθησης. Η Ανάλυση Περιεχομένου έδειξε ότι η πειραματική ομάδα έδινε πιο πλούσιες και πιο πλήρεις εξηγήσεις, ενώ η ομάδα ελέγχου έτεινε συχνότερα να δίνει απαντήσεις που δεν σχετίζονταν με το θέμα. Οι εκπαιδευτικές προεκτάσεις της έρευνας προσανατολίζονται στην αποσαφήνιση των θολών σημείων, των εμποδίων και των σημείων που έχει ασκηθεί κριτική, με σκοπό την αύξηση της εφαρμοσιμότητας της ΔΔ. Στο πλαίσιο αυτό, κατατίθενται προτάσεις για την αναθεώρηση και προσαρμογή του πλαισίου εφαρμογής της ΔΔ στο νηπιαγωγείο. Περαιτέρω έρευνα και εκπαιδευτικές εφαρμογές θα συμβάλλουν σημαντικά στην επιστημονική τεκμηρίωση της ΔΔ και του αποτελεσματικότερου τρόπου εφαρμογής της. Ταυτόχρονα, χρειάζεται να λαμβάνεται υπόψη η ανάγκη για ανάπτυξη κατάλληλων προγραμμάτων υποστήριξης των εκπαιδευτικών στην υιοθέτηση της προσέγγισης.
description: The aim of the present thesis was to investigate the impact of Differentiated Instruction (DI) on kindergarten children’s achievement, while DI was applied in the context of integration of knowledge. Since every child is unique, there are several differences on multiple levels, which impact their learning. Differentiated Instruction (DI) is considered as an innovative approach for teaching and learning, that responds on each and every child’s needs, in order to maximize their learning and lead them on the highest level of academic success that they can reach. The effectiveness of differentiated approach has been indicated by several empirical studies, although the literature points out the significant research gap that exists, specifically on studies that concentrate on preschool education, while scarce empirical evidence exists regarding its effectiveness in the context of an Integrated Curriculum. The participants were 154 kindergarten children, 80 of which participated in DI interventions (experimental group), while 74 children participated in teaching to the middle approach (control group). The interventions included three themes and were applied for over 5 months. They had the same learning goals and followed the exact same design, so as the only difference between them would be the teaching approach (DI or teaching to the middle). To reassure the interventions’ fidelity, a program of Professional Development was applied, in order to support teachers of experimental group to apply sufficiently the DI approach. The data collection included pre- and post-tests to examine the effectiveness of DI in reaching the learning goals of the three interventions. Children’s achievement was measured by their understanding of the interventions’ concepts, through structured individual interviews. The answers from the close-ended questions were graded and then analyzed statistically, while the open answers were additionally analyzed by Content Analysis. The results confirmed the positive impact of DI in children’s achievement, greater than teaching to the middle approach. Moreover, the DI was sometimes able to counterbalance the initial achievement differences among different groups, while a tendency was found implying that differentiation by interests was the most effective type of adjustment. Content Analysis highlighted that the experimental group gained deeper understanding and gave more complete and richer explanations than their peers whose responses were not related to the theme. The educational implications of the research concentrate on the definition of the application framework of DI, in order to overcome the obstacles and the issues that gathered much criticism, towards increasing its applicability. In this context, proposals about the revision and the adjustment of DI for kindergarten are discussed. Further research and educational applications will provide the appropriate evidence for DI’s effective application.